ZAPISNIK
15. sjednice Vijeća Mjesnog odbora Dankovec
održane dana 18. kolovoza 2026. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA: Ivica Ivanović, Vlado Svibovec, Katarina Budak, Matija Bognar i Dražen Zrinski

Predsjedava: Ivica Ivanović, predsjednik Vijeća
Zapisnik vodi: Dražen Zrinski

      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 14. sjednice Vijeća Mjesnog odbora Dankovec, održane 16. srpnja 2026.godine.
      Na prijedlog predsjednika Vijeća, Vijeće jednoglasno prihvaća i utvrđuje

DNEVNI RED

1. Zaključak o zahtjevima za redovno korištenje prostora mjesne samouprave, Slanovečka cesta 19 - donošenje zaključka
2. Zaključak o izmjeni Zaključka o prijedlogu radova na održavanju nerazvrstanih cesta Mjesnog odbora Dankovec u 2026. – donošenje zaključka
3. Zaključak o prijedlogu za nasipavanje Jalševečke ceste – odvojak – donošenje zaključka
4. Pitanja, prijedlozi i obavijesti


Ad 1.     Zaključak o zahtjevima za redovno korištenje prostora mjesne samouprave, Slanovečka cesta 19 – donošenje zaključka;
Vijeće je razmotrilo zahtjev Kluba mladih tehničara Dankovec za redovno korištenje prostora podnesen putem Javnog poziva.
Vijeće jednoglasno donosi

ZAKLJUČAK
1. Vijeće je razmotrilo zaprimljenu prijavu za redovno korištenje prostora Mjesnog odbora Dankovec, Slanovečka cesta 19.

2. Vijeće odobrava redovno korištenje prostora u razdoblju od 01. rujna 2026. do 31. kolovoza 2027. bez naknade:

· Dvorana, Klub mladih tehničara Dankovec, petkom od 18,00 sati do 21,00 sat i subotom od 14,00 sati do 17,00 sati.

3. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.

 
                        
Ad.2      Zaključak o izmjeni Zaključka o prijedlogu radova na održavanju nerazvrstanih cesta Mjesnog odbora Dankovec u 2026. – donošenje zaključka;
Nakon provedene rasprave, Vijeće jednoglasno donosi

ZAKLJUČA
Mijenja se zaključak Vijeća Mjesnog odbora Dankovec o izmjeni zaključka o prijedlogu radova na održavanju nerazvrstanih cesta Mjesnog odbora Dankovec u 2026. donesen na 9. sjednici Vijeća dana 19. veljače 2026. i isti sada glasi: 

„Vijeće predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Dankovec u 2026. izvedu radovi asfaltiranja Jalševečke ceste od kbr. 113 do kbr.161, u dužini cca 800 m na slijedeći način:
· asfaltiranje Jalševečke ceste od kbr. 113 do križanja sa ulicom Prešci
· Jalševečka cesta kod kbr.1 - zamjena postojećih cijevi cijevima većeg promjera i rješavanje problema zadržavanja oborinsko slivnih voda na kolniku ugradnjom slivnika te ponovno asfaltiranje nakon obavljenih radova
· Jalševečka cesta ispred kbr.2, zamjena cca 60m2 asfalta (nakon sanacije puknuća vodovodne cijevi od strane izvođača ostavljeno uzdignuće na kolniku)
· Jalševečka cesta kod kbr.17, zamjena postojećeg asfalta novim (cca 60m2).“ 

Fotografije prileže zapisniku i njegov su sastavni dio.

Ad.3       Zaključak o prijedlogu za nasipavanje Jalševečke ceste-odvojak – donošenje zaključka;

               Nakon provedene rasprave, Vijeće jednoglasno donosi

ZAKLJUČAK

1. Razmotren je zahtjev stanovnika Jalševečke ceste I. odvojak za uređenje ulice.
2. Predlaže se sanacija oborinsko-slivnog kanala, nasipavanje kamenom tucanikom i ravnanje Jalševečke ceste, I. odvojak, od kbr. 34 do kbr. 50, u dužini od cca 220 m.
3. Gore navedeno predlaže se radi lakšeg pristupa interventnih vozila. 

Ad.4      Pitanja, prijedlozi i obavijesti
Vijećnici su se usuglasili da se 16. sjednica VMO – a  Dankovec održi 22. rujna 2026. s početkom u 19:00 h.
                  
              Završeno u 20:20 sati.              

KLASA: 024-08/26-003/1693
URBROJ: 251-13-11-6/017-26-2
U Zagrebu, 18. kolovoza 2026.godine

Zapisnik sastavio: Dražen Zrinski      
Zapisnik stručno i tehnički obradila: Sandra Šukunda
                                      						       Predsjednik 
Vijeća Mjesnog odbora Dankovec           
                                                                                                                    Ivica Ivanović        
                                                                    ______________________

